CELEX: 32019R0906
Language: hu
Date: 2019-03-13 00:00:00
Title: A Bizottság (EU) 2019/906 felhatalmazáson alapuló rendelete (2019. március 13.) az Északi-tengeren a bizonyos fajok tengerfenéki halászatában alkalmazandó visszadobási kötelezettség 2019–2021 közötti végrehajtásának részletes szabályairól szóló (EU) 2018/2035 felhatalmazáson alapuló rendelet módosításáról

4.6.2019   
               
               
                  HU
               
               
                  Az Európai Unió Hivatalos Lapja
               
               
                  L 145/4
               
            
         A BIZOTTSÁG (EU) 2019/906 FELHATALMAZÁSON ALAPULÓ RENDELETE
         (2019. március 13.)
         az Északi-tengeren a bizonyos fajok tengerfenéki halászatában alkalmazandó visszadobási kötelezettség 2019–2021 közötti végrehajtásának részletes szabályairól szóló (EU) 2018/2035 felhatalmazáson alapuló rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Északi-tenger tengerfenéken élő állományaira és azok halászatára vonatkozó többéves terv létrehozásáról, a kirakodási kötelezettség Északi-tengeren történő végrehajtásának részletes meghatározásáról, valamint a 676/2007/EK és az 1342/2008/EK tanácsi rendelet hatályon kívül helyezéséről szóló, 2018. július 4-i (EU) 2018/973 európai parlamenti és tanácsi rendeletre (1) és különösen annak 11. cikkére,
         mivel:
         
                     (1)
                  
                  
                     Az 1380/2013/EU európai parlamenti és tanácsi rendelet (2) a fogási korlátok hatálya alá tartozó fajok fogásaira vonatkozó kirakodási kötelezettség bevezetésével fokozatosan fel kívánja számolni a visszadobás gyakorlatát minden uniós halászati tevékenységben.
                  
               
                     (2)
                  
                  
                     Az 1380/2013/EU rendelet 9. cikke olyan többéves tervek elfogadásáról rendelkezik, amelyek állományvédelmi intézkedéseket tartalmaznak bizonyos állományoknak egy adott földrajzi területen való halászata kapcsán.
                  
               
                     (3)
                  
                  
                     Az ilyen többéves tervek meghatározzák a kirakodási kötelezettség végrehajtásának részleteit, és felhatalmazhatják a Bizottságot arra, hogy e részleteket tovább pontosítsa a tagállamok által kidolgozott közös ajánlások alapján.
                  
               
                     (4)
                  
                  
                     Az Európai Parlament és a Tanács 2018. július 4-én elfogadta az Északi-tenger tengerfenéken élő állományaira és azok halászatára vonatkozó többéves terv létrehozásáról szóló (EU) 2018/973 rendeletet. Az említett rendelet 11. cikke felhatalmazza a Bizottságot arra, hogy a tagállamok által kidolgozott közös ajánlások alapján felhatalmazáson alapuló jogi aktusokat fogadjon el a kirakodási kötelezettség részleteiről.
                  
               
                     (5)
                  
                  
                     Belgium, Dánia, Franciaország, Németország, Hollandia, Svédország és az Egyesült Királyság közvetlen halászati állománygazdálkodási érdekkel bír az Északi-tengeren. Az Északi-tengerrel foglalkozó tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően Belgium, Dánia, Franciaország, Németország, Hollandia, Svédország és az Egyesült Királyság 2018. május 30-án új közös ajánlást nyújtott be a Bizottsághoz az Északi-tengeren folytatott tengerfenéki halászatban alkalmazandó kirakodási kötelezettség végrehajtásának részleteire vonatkozóan. A közös ajánlást 2018. augusztus 30-án módosították.
                  
               
                     (6)
                  
                  
                     Az (EU) 2018/2035 felhatalmazáson alapuló bizottsági rendelet (3) e közös ajánlás alapján meghatározta az említett halászatokban a 2019–2021-es évekre alkalmazandó visszadobási tervet.
                  
               
                     (7)
                  
                  
                     Belgium, Dánia, Franciaország, Németország, Hollandia, Svédország és az Egyesült Királyság 2018. november 6-án és 2018. december 19-én további közös ajánlásokat nyújtott be a korábbi, 2018. május 30-i és 2018. augusztus 30-i közös ajánlás kiigazítása céljából.
                  
               
                     (8)
                  
                  
                     Az 1380/2013/EU rendelet 18. cikkének (2) bekezdése értelmében a Bizottság elősegíti a tagállamok közötti együttműködést, és ennek keretében szükség esetén azt is biztosítja, hogy az érintett tudományos testületek megfelelő tudományos hozzájárulást nyújtsanak. Az (EU) 2018/2035 felhatalmazáson alapuló rendelet elfogadása előtt az érintett tudományos testületek tudományos hozzájárulást nyújtottak, amelyeket a Halászati Tudományos, Műszaki és Gazdasági Bizottság (HTMGB) áttekintett. Az új közös ajánlások változatlan tudományos adatokon nyugvó, technikai jellegű korrekciókat tartalmaznak. A közös ajánlásban szereplő további halászeszköz ugyanabba a vonóháló-kategóriába tartozik. Mivel az új közös ajánlásban szereplő ikervonóháló (OTT) egy fenékvonóháló-típus, hatása megegyezik az egyéb fenékvonóhálók hatásával. Ennélfogva a tudományos szakvélemény változatlan marad. Ami a de minimis korrekcióját illeti, a jelenlegi megfogalmazás szerint a de minimis érték százalékos arányát a kirakodási kötelezettség alá tartozó, minimális referenciaméret alatti fajok teljes éves fogásának alapján kell kiszámítani. A de minimis érték százalékos arányát ugyanakkor inkább a vékonybajszú tőkehal és a közönséges tőkehal teljes éves fogása alapján kellene kiszámítani.
                  
               
                     (9)
                  
                  
                     Az (EU) 2018/973 rendelet 16. cikkének (4) bekezdése úgy rendelkezik, hogy felhatalmazáson alapuló jogi aktus elfogadása előtt a Bizottságnak a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultálnia kell az egyes tagállamok által kijelölt szakértőkkel. Az új közös ajánlásokban előírt intézkedések összhangban vannak a halászati szakértői csoport véleményével, amelyet a 28 tagállam, a Bizottság és megfigyelőként az Európai Parlament képviselői alkotnak.
                  
               
                     (10)
                  
                  
                     A 2018. november 6-i közös ajánlás javaslatot tesz arra, hogy az ikervonóhálót (OTT) felvegyék az egyes halászati tevékenységekben használt vonóhálók kódjegyzékeibe. A technikai kiigazítás egyértelműsíti, hogy a vonóhálót használó hajókra vonatkozó egyes mentességek a fenékikervonóhálókra (két, együtt felszerelt, egy hajó által irányított vonóháló) is alkalmazandók. Mivel a 2018. május 30-i közös ajánlásban a „vonóhálók” szöveg szerepelt, azaz az ajánlás minden vonóhálóra, az ikervonóhálókra is kiterjedt, az adott halászeszközre vonatkozó kód felvételére van szükség.
                  
               
                     (11)
                  
                  
                     A 2018. december 19-i közös ajánlás javaslatot tesz egy, a de minimis kivételek kiszámítására vonatkozó bizonyos tényezőket érintő hiba kiigazítására a következők vonatkozásában:
                     
                                 a)
                              
                              
                                 az ICES 4c körzetben fenékvonóhálókkal fogott, minimális állományvédelmi referenciaméret alatti vékonybajszú tőkehal és közönséges tőkehal;
                              
                           
                                 b)
                              
                              
                                 az ICES 4a és 4b körzetben fenékvonóhálókkal fogott, minimális állományvédelmi referenciaméret alatti vékonybajszú tőkehal és közönséges tőkehal.
                              
                           
               
                     (12)
                  
                  
                     Az (EU) 2018/2035 felhatalmazáson alapuló rendeletet ennek megfelelően módosítani kell.
                  
               
                     (13)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetését követően azonnal hatályba kell lépnie. Tekintettel arra, hogy az (EU) 2018/2035 felhatalmazáson alapuló rendelettel létrehozott visszadobási terv 2019. január 1-jén hatályba lépett, ezt a rendeletet visszamenőleges hatállyal 2019. január 1-jétől kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2018/2035 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk (1) bekezdésének b) pontja helyébe a következő szöveg lép:
                        „az alábbiakkal felszerelt fenékvonóhálókkal (OTB, OTT, TBN) ejtett fogások:”
                     
                  
                        2.
                     
                     
                        A 6. cikk (1) bekezdésének c) pontja helyébe a következő szöveg lép:
                        
                                    „c)
                                 
                                 
                                    a téli hónapokban (november 1-jétől április 30-ig) a lepényhal-alakúakra vagy a hengeres testű halakra irányuló halászatban legalább 120 mm-es szembőségű fenékvonóhálóval (OTB, OTT, PTB) kifogott sima lepényhalak.”;
                                 
                              
                  
                        3.
                     
                     
                        A 9. cikk a következőképpen módosul:
                        
                                    a)
                                 
                                 
                                    a c) pontban a bevezető mondat helyébe a következő szöveg lép:
                                    „a legalább 70 mm szembőségű, legfeljebb 35 mm rácsrúdtávolságú fajszelektáló ráccsal ellátott fenékvonóhálót (OTB, OTT, TBN) használó hajók által az ICES 3a körzet uniós vizein folytatott, norvég homárra irányuló halászatban:”;
                                 
                              
                                    b)
                                 
                                 
                                    a d) pontban a bevezető mondat helyébe a következő szöveg lép:
                                    „a legalább 35 mm szembőségű, legfeljebb 19 mm rácsrúdtávolságú fajszelektáló ráccsal és menekülőnyílással ellátott fenékvonóhálót (OTB, OTT) használó hajók által az ICES 3a körzet uniós vizein folytatott, norvég garnélára irányuló halászatban:”;
                                 
                              
                                    c)
                                 
                                 
                                    az e) pont helyébe a következő szöveg lép:
                                    
                                                „e)
                                             
                                             
                                                a 70–99 mm szembőségű (TR2) fenékvonóhálót vagy kerítőhálót (OTB, OTT, SDN, SSC) használó hajók által az ICES 4c körzet uniós vizein folytatott vegyes tengerfenéki halászatban:
                                                a vékonybajszú tőkehal és a közönséges tőkehal minimális állományvédelmi referenciaméret alatti egyedeinek azon együttes mennyisége, amely nem haladja meg a vékonybajszú tőkehal és a közönséges tőkehal teljes éves fogásának 2019-ben 6 %-át, illetve 2020-ban és 2021-ben 5 %-át; közönséges tőkehalból az említett teljes éves fogás legfeljebb 2 %-ának megfelelő mennyiség dobható vissza;”;
                                             
                                          
                              
                                    d)
                                 
                                 
                                    az f) pont helyébe a következő szöveg lép:
                                    
                                                „f)
                                             
                                             
                                                a 70–99 mm szembőségű (TR2) fenékvonóhálót vagy kerítőhálót (OTB, OTT, SDN, SSC) használó hajók által az ICES 4a és 4b körzet uniós vizein folytatott vegyes tengerfenéki halászatban:
                                                a vékonybajszú tőkehal és a közönséges tőkehal minimális állományvédelmi referenciaméret alatti egyedeinek azon együttes mennyisége, amely 2019-ben nem haladja meg a vékonybajszú tőkehal és a közönséges tőkehal teljes éves fogásának 6 %-át; közönséges tőkehalból az említett teljes éves fogás legfeljebb 2 %-ának megfelelő mennyiség dobható vissza;”;
                                             
                                          
                              
                                    e)
                                 
                                 
                                    a g) pontban a bevezető mondat helyébe a következő szöveg lép:
                                    „a 90–119 mm szembőségű, Seltra-hálópanellel felszerelt fenékvonóhálót (OTB, OTT, TBN, PTB), vagy legalább 120 mm szembőségű fenékvonóhálót (OTB, OTT, TBN, PTB) használó hajók által az ICES 3a körzet uniós vizein folytatott halászatban:”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 179., 2018.7.16., 1. o.
         
         
            (2)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
         
            (3)  A Bizottság (EU) 2018/2035 felhatalmazáson alapuló rendelete (2018. október 18.) az Északi-tengeren a bizonyos fajok tengerfenéki halászatában alkalmazandó visszadobási kötelezettség 2019–2021 közötti végrehajtásának részletes szabályairól (HL L 327., 2018.12.21., 17. o.).